Foment del valencià i del comerç local en una nova campanya en el Mercat Municipal l’Almara
2025-07-24

A través d’Aviva Burjassot, l’Agència de Promoció del Valencià de l’Ajuntament de Burjassot, dirigida per la Regidora Estefanía Ballesteros, i amb la col·laboració de la Regidoria de Comerç i Mercats, dirigida per Rosa Coca, s’ha llançat una nova campanya per a fomentar l’ús del valencià en el comerç local i, concretament, en els llocs del Mercat Municipal l’Almara.

Esta nova acció de foment de la llengua arriba de la mà de la Diputació de València que segueix amb la campanya “Som de poble, de ciutat, de botiga i de mercat”. La institució ha proporcionat a Aviva unes borses de ràfia que s’han entregat a totes les parades del Mercat Municipal l’Almara per a que els comerciants les repartisquen  entre la clientela.

Bon dia tot el dia! és el lema que s’ha triat a Burjassot per al desenvolupament de la campanya que, a més, també posa l’accent en la protecció del medi ambient ja que les bosses són reutilitzables.